বুয়েট এলামনাই এসোসিয়েশন কানাডার কারিগরী কর্মশালা অনুষ্ঠিত | BUET Alumni Association, Canada (BAAC)
Home » বুয়েট এলামনাই এসোসিয়েশন কানাডার কারিগরী কর্মশালা অনুষ্ঠিত
বুয়েট এলামনাই এসোসিয়েশন কানাডার কারিগরী কর্মশালা অনুষ্ঠিত
টরন্টো : গত ২১ ফেব্রুয়ারী রোববার টরন্টোয় বুয়েট এলামনাই এসোসিয়েশন কানাডার উদ্যোগে ছয় ঘন্টাব্যাপী এক কারিগরী কর্মশালা অনুষ্ঠিত হয় I
উল্লেখ্য , প্রকল্প ব্যবস্থাপনা প্রশিক্ষণে অভিজ্ঞতাসম্পন্ন স্থানীয় এক ইনস্টিটিউট এর সহায়তায় এসোসিয়েশন প্রজেক্ট ম্যানেজমেন্ট প্রফেশনাল (পিএমপি) বিষয়ে এই কর্মশালার আয়োজন করে I ইনস্টিটিউট এর প্রধান নির্বাহী জনাব মুহাম্মদ জাহাঙ্গীর এই কর্মশালা পরিচালনা করেন I
টরন্টোয় ডান্ফোর্থ এভিনিউর ঢাকা লার্নিং সেন্টার মিলনায়তনে অনুষ্ঠিত এই কর্মশালা দুটো অধিবেশনে পরিচালিত হয় I এটি বিকেল তিনটায় শুরু হয়ে মধ্যখানে অল্প বিরতির পর রাত নয়টা পর্যন্ত চলে I
এসোসিয়েশন এর সদস্যদের মধ্য থেকে অগ্রিম রেজিস্ট্রেশন এর মাধ্যমে মোট ত্রিশ জন এই কর্মশালায় অংশগ্রহনের সুযোগ পান I এসোসিয়েশন কোনরকম ফি ছাড়ায় প্রবাসী সদস্যদের পেশাগত উন্নয়নের জন্য এই কর্মশালার আয়োজন করে I
আয়োজকরা জানিয়েছেন, এই কর্মশালায় প্রকল্প ব্যবস্থাপনার দুটো অন্যতম মূল বিষয় কোড অফ এথিকস এবং রিস্ক ম্যানেজমেন্ট এর উপর প্রশিক্ষণ দেয়া হয়েছে I তাছাড়া, কর্মশালায় পিএমপি সার্টিফিকেশন এর যাবতীয় নিয়মাবলী ও আবেদনের খুটিনাটি বিষয়ে বিস্তারিত ধারণা দেয়া হয় বলেও আয়োজকরা জানান I
সবশেষে কর্মশালায় অংশগ্রহণকারী প্রশিক্ষনার্থীদের মধ্যে সনদপত্র বিতরণ করা হয় I
এই কর্মশালা কানাডায় অবস্থানরত বাংলাদেশী প্রকৌশলী ও অন্যান্য পেশাজীবিদের মধ্যে দারুন আগ্রহের সৃষ্টি করেছে I প্রশিক্ষণে অংশগ্রহণকারী সবাই আয়োজক প্রতিষ্ঠানের প্রতি তাঁদের আন্তরিক কৃতজ্ঞতা ও ধন্যবাদ জ্ঞাপন করেন I অংশগ্রহণকারীদের অনেকেই জানিয়েছেন , এই কর্মশালার প্রশিক্ষণের মাধ্যমে স্ব স্ব কর্মক্ষেত্রে আরো পেশাগত দক্ষতার সাথে প্রকল্পের কাজ ব্যবস্থাপনা করতে সক্ষম হবেন বলে তাঁরা আশা প্রকাশ করেন I এই ধরনের প্রশিক্ষণ ভবিষ্যতে আরো নিয়মিতভাবে আয়োজনের জন্য তাঁরা এসোসিয়েশন এর কর্মকর্তাদের অনুরোধ জানান I
বুয়েট এলামনাই এসোসিয়েশন কানাডার উদ্যোগে আয়োজিত এই কর্মশালার সার্বিক তত্ত্বাবধানে ছিলেন এসোসিয়েশন এর প্রফেশনাল ডিরেক্টর আনিসুর রহমান I